
INFORMACIJE, OBVEZE I ODGOVORNOSTI 
učenika i roditelja

Kućni red škole:


1. Učenici, radnici Škole te druge osobe mogu boraviti u prostoru Škole samo tijekom radnog vremena Škole, osim u slučajevima organiziranih aktivnosti kao i u drugim slučajevima, o čemu odlučuje ravnateljica Škole.

1. Učenici su se dužni prema imovini škole odnositi prema načelu dobrog gospodara. Moguću štetu na imovini Škole počinitelj je dužan nadoknaditi u roku od osam (8) dana od zaprimanja obavijesti od Škole o utvrđenoj odnosno nastaloj šteti.

1. Učenici koji koriste organizirani školski prijevoz dužni su poštovati termine dovoza i odvoza i primjereno se ponašati za vrijeme vožnje. Nastalu štetu u školskom autobusu regulira prijevoznik  s roditeljem kada se utvrdi počinitelj.

1. [bookmark: _GoBack]U prostorima Škole zabranjeno je svako audio i vizualno neovlašteno snimanje vlastitim uređajima.

1. Učenici tijekom nastave ne smiju koristiti mobilni uređaj ili druge slične naprave, izuzev odobrenja i uz nadzor predmetnog učitelja  u svrhu ostvarivanja potreba nastavnog procesa. Nedozvoljeno korištenje mobilnog uređaja i/ili drugih sličnih naprava rezultirat će primjerenim sankcijama (prema Pravilniku o kriterijima za izricanje pedagoških mjera te Statutu  i Kućnom redu Osnovne škole Brodarica).

1. Učenici i učitelji ne smiju bez odobrenja ravnatelja dovoditi u Školu strane osobe.

1. Zabranjeno je dovoditi životinje u prostorije i okoliš Škole bez odobrenja ravnatelja.

1. Učenicima za vrijeme nastave ne smiju napuštati učionicu (isključivo uz odobrenje učitelja) niti napuštati školsku zgradu.

1. Učenici su obavezni dolaziti u Školu najkasnije  10 minuta prije početka nastave, a napustiti školu najkasnije petnaest 10 minuta nakon posljednjeg školskog zvona.

1. Izostanke i zakašnjenja na nastavu i druge oblike odgojno-obrazovnog rada učenicima su dužni opravdati roditelji ili skrbnici (prema Pravilniku o kriterijima za izricanje pedagoških mjera) u roku od 5 dana od dana povratka učenika na nastavu. Ukoliko izostanci nisu opravdani u navedenom roku isti će se smatrati neopravdanima i kao takvi zabilježiti.
Opravdanim izostankom smatra se bolest učenika, smrtni slučaj u obitelji, iznimne potrebe u čuvanju imovine obitelji, problemi u prometu, elementarne nepogode, bolest članova obitelji i sl.
Ako učenik učestalo ne dolazi na nastavu ili ne izvršava školske obveze, Škola će zatražiti od roditelja ili skrbnika objašnjenje o razlozima učenikove odsutnosti s nastave i/ili učenikova neizvršavanja obveza. Ako se roditelj ili skrbnik u roku od pet (5) dana, od dana primitka pisane obavijesti, ne očituje Škola će pokrenuti službene postupke. Učeniku će se izreći pedagoška mjera zbog izostanka, a utvrđeno skrivljeno ponašanje roditelja će se prijaviti Zavodu za socijalnu skrb.

11. Učenici su dužni u školu dolaziti uredni i primjereno odjeveni. 
Tijekom toplijih mjeseci učenicima je dopušteno dolaziti u majicama kratkih rukava i primjerene dužine, hlačama/suknjama/haljinama minimalne dužine ispod koljena te otvorenim cipelama.  
Neprimjerenim se smatraju kratke sportske hlače, majice s uvredljivim i neprimjerenim natpisima i/ili slikama te obuća za plažu (gumene natikače i slično).
Neprimjereno odjeveni učenici neće moći prisustvovati nastavi taj dan te će biti zbrinuti do dolaska roditelja koji će biti obaviješten o događaju. (Kućni red Osnovne škole Brodarica)



Poštovani roditelji,
molimo vas da prilikom odvoza i dovoza djece u školu ne stvarate gužvu i ne parkirate na način da onemogućavate prolaz školskom autobusu.
Molimo vas da se automobilima ne zadržavate i ne parkirate na parkirališnim mjestima Škole.




							S poštovanjem i srdačno,
								Ravnateljica

